OAVda e’lon qilingan tanqidiy materiallar bo‘yicha qo‘pol qonunbuzilish holati yuzasidan 29 ta jinoyat ishi qo‘zg‘atildi. Bu haqda Bosh prokuratura axborot xizmati rahbari Hayot Shamsuddinov ma’lum qildi. Hayot Shamsuddinov Qayd etilishicha, joriy yilning o‘tgan davrida prokuratura organlari tomonidan o‘tkazilgan monitoringda jami 678 ta tanqidiy maqola aniqlanib, ular yuzasidan tegishli choralar ko‘rilgan. Shuningdek, tanqidiy materialni o‘rganish asosida 32 ta fuqaroning huquqlari tiklangan. Davlat organlarining huquqiy hujjatlarini tizimli ravishda o‘rganish natijasida 26 mingga yaqin qonunga zid hujjatlarga protest keltirilgan, qonunbuzilishi sabablarini bartaraf etish borasida tegishli idoralarga 14 mingta taqdimnoma kiritilgan. 640 mlrd so‘m zararni undirish haqida sudlarga 15 mingdan ortiq arizalar kiritilgan, 225 ming nafar shaxsning buzilgan huquqlari tiklangan.